Il-kumpanija Foster Clark’s hija l-ikbar esportatur fl-industrija Maltija. Il-Ministru tal-Finanzi Edward Scicluna, żar il-faċilitajiet tal-kumpanija, li tesporta 25 container kuljum lejn 75 pajjiż madwar id-dinja, l-aktar lejn l-Afrika u l-Lvant Nofsani. F’laqgħa mal-ħaddiema, l-Professur Scicluna qal li meta kien qed jippjana l-budget żamm f’moħħu r-realtà ekonomika tal-pajjiż, bil-għan li l-ekonomija tkompli tikber. Huwa tkellem dwar għadd ta’ miżuri fosthom it-tnaqqis fit-taxxa tad-dħul għall-familji li bi dħul medju. Spjega li l-Gvern se iwaqqaf fond speċjali biex minnu jitħallas il-leave tal-maternità. Qal li dan il-fond se jkun immaniġjat bejn il-Gvern u l-privat.